​Dit Is “MY” Rewolusie: – hier "blok" Elanè vd Westhuizen
hier "blok" Elanè vd Westhuizen	Elanè "blok" soos sy wil, wanneer sy wil en wat sy wil!
​Dit Is “MY” Rewolusie:
Elke nou en dan oorval die gevoel van totale hopeloosheid my, dan wil ek uitbreek tussen hierdie mure van totale perfektheid om my – perfekte pa’s, perfekte ma’s, perfekte verhoudings, met elke persoon wat weet waar sy plek in die verhouding is, met net sulke perfekte kinders, wonderlike “Kristene” ai… Hoe is dit dan as ek na my prentjie kyk sien ek hierdie gelapte spulletjie om my, afwesigheid van ‘n pa en ‘n ma in sekere kritiese tye van kinders grootmaak, die ma wat van tyd tot tyd na die broek/geweer gryp, die pa wat wens die rok was weer syne omdat dit dalk meer gesag dra, soos die “slimmense” sou sê, oorbetrokkenheid waar daar distansie moes wees, wat dankie sê vir oortrokke fasiliteite, die ewige stryd van “kristenskap”, van reg en verkeerd, begrotings wat net nie klop nie al is die sg. “rekenmeester” in my oortuig dit moes net klop as ek streng volgens (daardie) begroting gehou het, wil dit nou maar net nie klop nie – want is hierdie lewe dan om my nie juis ‘n gebroke spul wat gered moes word van hulself nie?
Die syfers gaan tog nooit klop nie, want kankers, hartsiektes, emosionele pyn, onvoorsiene hospitaalrekeninge blah, blah, blah kom oor “mense” se pad, en dan kan hierdie aarde se rekenkunde niks aan die situasie kom doen nie, behalwe om te wys “perfek” is ‘n woord in die woordeboek, en nie deel van my verwysingsraamwerk nie.
Waar val al hierdie perfektheid om my dan uit – waarom wil ek losbreek en rebeleer teen als en almal met hul perfektheid om my, perfekte pa’s en ma’s, perfekte verantwoordelike kinders, sonder die alewige emosionele pyn wat terugverwys kan word na die onperfekte ouers, perfekte “Kristene”… is dit omdat ek diep in my binneste weet dat dit bestaan nie, en ek gaan my losmaak van (daardie) illusie – ek rebeleer, my eie rewolusie teen sg perfektheid en ek om-arm my eie gelapte spulletjie wat die rewolusie sal voortsit – in die naam van “genade alleen”…
En ter nagedagte aan (wie ookal): I have learnt that the only thing to be gained from the past wrongs is the wisdom not to travel the same route again….
En dus dan ook opgedra aan die mense van my hart, leer uit my onperfektheid en soek jul eie deur nie vasgevang te raak in myne x
Author archive	Author website	Junie 17, 2017	die lewe en dit wat daarmee gepaardgaan
Previous post	Next post	4 thoughts on “​Dit Is “MY” Rewolusie:”	Add yours
HesterLeyNel	Junie 17, 2017 at 4:23 nm
Antwoord	Ek hou nie van die idee van perfeksionisme in menslike verhoudings en die alledaagse lewe nie. Watter vaal ou spulletjie sou ons nie gewees het as almal “net reg” was nie! Dis ons verskille wat ons interessant en die moeite werd maak om te ken en te geniet. Viva la imperfections, flaws, blemishes and shortcomings. Ek sal streef om beter te doen, maar moenie te veel verwag nie 😇
Antwoord	Toortsie	Junie 17, 2017 at 4:43 nm
Antwoord	Dalk is jy al eerlike ou hier rond! Ek hou van die genade-idee! LikeLiked by 1 person
Antwoord	Aspaai	Junie 17, 2017 at 7:12 nm
Antwoord	Niemand maar niemand is perfek nie… Ek belowe jul elkeen dit. Ek het so bietjie van ń persoonlikheid of voorkoms of die kombinasie daarvan wat maak dat mense wil afpak by my…. Ek het nie daarvoor gevra nie en ek gee glad nie om nie. Ek praat ook nie normaalweg oor die gesprekke nie maar ek voel dat dit dalk nodig is sie keer…
Van my bure het eens op ń tyd my laat voel asof ek nooit so ń goeie lewe/verhouding ens. soos hulle sal kan hê nie en die gevolg was dat hul ń week terug ń massiewe skelgeveg gehad het oor een van hul kinders se doen en late wat my tot in my wese geskok het, omdat ek weet hul moes my en my man sekerlik al gehoor/ gesien het haaks wees of selfs die eenmaal ń jaar hoorbare rusies hê…. Wel die keer was dit hulle beurt en die vroutjie besluit om haar hart met my uit te praat…
Geen verhouding is perfek nie. Geen persoon is perfek nie maar baie mense deel net nie daardie dinge op hul mou nie.
Antwoord	rondomtaliedraai	Junie 17, 2017 at 7:40 nm
Antwoord	Hulle wil maar hê almal moet so diink. Onder alles is almal maar kwesbaar en baie keer broos